als_Latn dik_Latn sag_Latn
Më tepër
Në një botë të ekonomisë transkombëtare dhe të komunikimeve masive, konflikti etnik dhe nacionalizmi janë forca të rëndësishme politike të kohëve të fundit. A do ta kapërcejë nacionalizmin kultura globale? Në fakt, revolucioni i modernitetit i ka ringjallur kujtimet dhe bashkësitë etnike, sepse njerëzit kërkojnë qëndrueshmëri dhe kuptim në erën e ndryshimeve të papara dhe kthehen tek trashëgimitë e tyre etnike. Nacionalizmi etnik sfidon, por edhe ripërforcon shtetin kombëtar. Krahasuar me të, idealet mbikombëtare duken të vagullta dhe të zbehta, ndërsa ëndrra për një botë kozmopolite është utopike. Smithi argumenton se, me gjithë të metat që kanë, kombi dhe nacionalizmi me shumë gjasa do të mbeten ideali i vetëm realist dhe popullor i bashkësisë. Komente mbi librin "Anthony Smith është studiuesi më i shquar i nacionalizmit në Britaninë e Madhe... Cilido qoftë qëndrimi juaj ndaj nacionalizmit, është e sigurtë që ky libër do t'ju ngjall interes." Sociology "Teza e këtij libri argumentohet me një stil bindës dhe me kujdes të palodhur për realitetin e jetës moderne." Time Literary Supplement "Libri i Smithit është një vështrim në kohën e duhur i zhvillimeve të rëndësishme që kanë ndodhur në vitet 1990, si dhe i studimeve që janë përpjekur t'i shpjegojnë ato. Ai është një prurje e mirëpritur në literaturën mbi nacionalizmin." International Journal of Cultural Studies
als_Latn als_Latn